Joaquim Amat-Piniella. La memòria dels camps d’extermini | Quadern del turó\n← D. Sam Abrams, estudiós apassionat de la nostra cultura\nSonet IV →\nJoaquim Amat-Piniella. La memòria dels camps d’extermini\nPublicat el 5 Març 2013 per peregomila\nEnguany es compleix el centenari del naixement de Joaquim Amat-Piniella (Manresa 1913-Barcelona 1974), conegut sobretot per ser l’autor de la novel•la “K.L. Reich” que es troba entre les millors obres de l’anomenada literatura concentracionària, al costat de les escrites per Primo Levi, Jorge Semprún o Imre Kertész. Amat és també autor de les novel•les “El casino dels senyors”, “Roda de solitaris”, “La pau a casa” i “La ribera deserta”.\nJoaquim Amat-Piniella, que havia participat de ben jove en diverses activitats periodístiques, culturals i polítiques de Manresa, s’havia manifestat com un dels intel·lectuals més destacats del seu temps. Durant la Guerra Civil es féu voluntari de la República i l’any 1939 s’exilià a França, on passaria un temps en els camps de concentració d’Argelers i Sant Cebrià i seria, després, mobilitzat com a treballador forçós a la línea Maginot. Finalment, com en el cas de tants altres refugiats republicans, va ser declarat apàtrida i fet presoner, el 1940, per l’exèrcit alemany i deportat al camp d’extermini de Mauthaussen on aconseguiria sobreviure durant quatre anys i mig fins que va ser alliberat per les tropes americanes a l’ordre del general Omar N. Bradley a qui dedica K.L. Reich, l’obra que va escriure entre 1945 i 1946 durant el seu exili a Andorra.\nEl retorn tampoc no seria fàcil. Obligat a l’exili interior per la dictadura, i sense poder tornar a Manresa, s’establiria a Barcelona on visqué marginat i silenciat. L’any 1949 es produí la mort de la seva dona, Maria Llaveries, amb qui s’havia casat l’any 39, pocs dies abans de passar la frontera cap a França. Maria deixava un fill de tres anys i una profunda desolació en Amat que escriuria aquestes paraules en una carta a Agustí Bartra: “Aquest any hostil de 1949 m’ha pres el més autèntic i segur, l’insubstituïble, el que, en els moments més negres de l’exili, em va donar la il·lusió i la força necessària per a sobreviure.”\nProhibida durant uns anys per la censura franquista K.L. Reich no es pogué publicar fins al 1963. El títol del llibre procedeix de les inicials de “Konzentrations Lager Reich”, el segell que duien tots els materials d’un camp nazi i és el testimoni, en forma de novel·la, dels horrors i les penalitats viscuts al llarg del captiveri a Mauthaussen i altres camps que en depenien. Escrita amb un estil serè, però que no estalvia la denúncia de les tortures i les morts més cruels sofertes pels presoners, K.L. Reich és una d’aquelles obres que deixen marca en la consciència del lector. Construïda a partir d’un nucli molt ben travat d’uns quants personatges, en realitat el gran protagonista de la novel·la és el camp mateix i el dia a dia dels diferents grups humans que hi foren deportats. L’obra és, a la vegada, el testimoni de la resistència i el desig de mantenir la dignitat humana enmig de la barbàrie i les penalitats més absolutes. Una mostra d’aquesta resistència és la literatura, normalment escrita sobre trossos de paper fet amb sacs de ciment, que es produí dins els camps de concentració. Del mateix Amat-Piniella són els 71 poemes de Les llunyanies, poemes de l’exili (1940-1946) escrits durant el anys a Mauthaussen i publicats el 1999.\nVa ser a partir de la lectura de K.L. Reich i del coneixement d’Amat-Piniella que Montserrat Roig escriuria la seva gran obra Els catalans als camps nazis (1977), que recull diferents testimonis de persones que pogueren sobreviure als camps. Diu Roig “foren els ulls terriblement cansats de l’Amat-Piniella allò que més coses em van saber dir del que havia significat l’infern nazi”. Qui estigui interessat a consultar documentació i conèixer més detalls de l’autor de K.L. Reich pot visitar el web que li dedica memòria.cat.\nAcabarem amb el fragment d’una carta d’Amat-Piniella adreçada al cinematògraf, periodista i pintor Ramon Martí-Farreras en què l’escriptor parla de la novel·la K.L. Reich: “Vaig escriure aquest llibre perquè durant l’estada al camp m’ho havia imposat com un deure. Milers de companys, dotzenes d’amics entre ells, havien mort, anaven morint o havien de morir a conseqüència de les penalitats de quatre anys i mig de camp. Hi havia sota dels que sobrevivíem una muntanya de dolor, una gran muntanya d’injustícia. I damunt dels nostres caps, una teranyina de fe en la humanitat, una feble teranyina que calia reforçar fins a fer-ne un teixit que ens pogués abrigar per a la resta dels nostres dies (…) Altrament, després d’haver viscut aquella tongada negra, la vida no podia tenir sentit. Com que vaig sobreviure, el meu deure era, és i serà sempre, pensar en els morts”\nL’illa inaudita (Diari Menorca, 05-03-2013)\nAquesta entrada s'ha publicat en Dietari i etiquetada amb amat-piniella, deportats catalans, k l reich, literatura concentracionària. Afegiu a les adreces d'interès l'enllaç permanent.


La ràdio online, el futur ja és aquí – COMUNICACIÓ INTERACTIVA\n1. Orígens de la ràdio online\nCarl Malumud, el pioner de la ràdio online\nTot i que la popularitat de la ràdio online tardaria en arribar, datem els seus principis l’any 1993. El tecnòleg i escriptor Carl Malumud va crear la primera estació amb el nom de Talk Internet Radio, però va ser una prova inicial del que podien ser les estacions de ràdio en línea en un futur. Malumud provava diferents sistemes per arribar fins al servei de streamcasting que dura fins els nostres temps com a sistema de transmissió de ràdio online en directe.\nLes empreses que van permetre l’origen de Talk Internet Radio\n2. El Podcasting\nA partir del 2004 va néixer la funció de podcasting i comença a enfortir-se i\nsuperar al streamcasting que fins a aquell moment era el servei dominador i l’únic amb viabilitat dins la ràdio online.\nHem sentit a parlar moltes vegades del podcast, una eina que permet a través\nd’un sistema de redifusió escoltar un arxiu d’àudio o vídeo. Totes les ràdios\nconvencionals ja utilitzen l’eina de redifusió per a que així els usuaris de les\nseves emissores puguin escoltar els programes en el moment que vulguin bé\nsigui perquè no han pogut o simplement per recordar algun moment del\nPodcast de La Vida Moderna de Cadena Ser.\nEl podcast és una eina mundialment utilitzada no només per a escoltar els\nprogrames de ràdios convencionals, sinó per a que tothom que vulgui iniciar-se\nen el món de la ràdio pugui penjar el seu propi programa a internet.\nInclús les grans ràdios pengen en podcast programes de ràdio que no tenen cabuda en la seva programació principal però que tenen un ampli públic. Podium Podcast,\nper exemple, va ser la darrera guanyadora del Premi Ondas a la millor\nplataforma radiofònica d’emissio online amb programes que no s’emeten en la\n3. Causes de l’èxit del podcasting\nProbablement la clau de l’èxit i evolució del podcasting\nha sigut que pots escoltar el programa de ràdio en el moment que tu vulguis. No hi ha un horari en el que s’emet el programa i tampoc un temps en el que el podcast deixa d’estar disponible per a descarregar.\nGràcies al podcast, tenim avui dia una hemeroteca radiofònica.\nGràcies al sistema de podcast, pots trobar programes de\nqualsevol assumpte del qual tinguis inquietud o preocupació.\nAlguns dels exemples més clars poden ser el Quidditch, programes que es\ntransformen en guies de viatge o podcast que reflexionen sobre la\nPodcast sobre la política australiana de l’any 2017\n– To directe\nUn podcast el pot gravar tothom. No són necessaris professionals de la ràdio per a penjar a internet un programa per a que sigui escoltat per tot aquell que així ho desitji. Principalment el dels primers podcast, amb caràcter totalment amateur, és un to natural i directe que sembla que t’endinsi en una conversa quotidiana a peu de carrer.\nÉs cert que tots els programes de ràdio tenen un públic determinat i és al que es dirigeixen. Però també és una de les claus del podcast que el públic que l’escolta es pugui sentir molt identificat amb el contingut del programa per els dos motius que hem donat anteriorment de la temàtica i el to directe.\n-Facilitat dels lectors de podcast per a trobar programes\nEls lectors de podcast tenen tots molt ben classificats els tipus de programes que\npengen els usuaris en les seves webs. El públic quan entra en un lector de\npodcasting pot triar quin tipus de programa vol escoltar i les diferents alternatives dins d’un mateix àmbit.\n4.Els lectors de podcasting a Espanya\nEls programes de ràdio online són gairebé infinits i incomptables i qualsevol pot crear-ne una si disposa dels elements bàsics per a fer ràdio. No obstant, no tothom té els programes i coneixements per a descodificar els lectors de podcast. Aquí és on entren en joc les plataformes on els usuaris pengen els programes i tenen també un lloc determinat on escoltar aquells podcast que considerin interessants.\nLa plataforma per excel·lència és iTunes. Apple com sempre ha estat relacionat amb els inicis del podcast i és la plataforma de més audiència relacionada amb el podcasting. Una altra de les plataformes que té molta audiència és Soundcloud. Però per restriccions de drets d’autor i sobretot per ser plataformes on el contingut principal és musical, no són ni les més conegudes o relacionades amb el terme podcast. Probablement la més coneguda a Espanya és iVoox, empresa lectora de podcast que és, de fet, espanyola. iVoox destaca sobretot per ser una plataforma de podcast gratuïta, a diferència d’altres plataformes com Spreaker o Egostreaming.\n5.Situació de la ràdio online en l’actualitat\nEgostreaming és una plataforma europea de ràdio online amb servei de pagament que permet l’streamcasting de programes de ràdio d’arreu d’Europa. A més, s’encarrega d’aportar dades estadístiques sobre el consum de ràdio online. És l’anàlisi més encertat i realístic de la situació actual de la ràdio al món. Abans de mostrar les dades del darrer estudi fet al 2017, cal aclarir que considerem ràdio online tant a la ràdio escoltada per PC com la escoltada per telèfon mòbil.\nCom podem observar acord amb la imatge, el consum de ràdio online ha augmentat respecte l’any 2014 fins a un 10% segons l’estudi de Egostreaming. Cada vegada més, la ràdio online està sobreposant-se a la ràdio FM amb una diferència actual del 22% entre una i altra.\nSegons Egostreaming, la causa principal d’aquest màxim històric de la ràdio online es tracta de l’oferta de programes de ràdio i disponibilitat de recursos per a escoltar-la de les emissores de ràdio.\n6.Bibliografia i webgrafia\nEgostreaming. Estudio general sobre audiencia de radio online 2017. Europa i Estats Units: 2017 https://www.egostreaming.com/audiencia-radio-internet.php\nPalmeiro Vazquez, Agustín. Asociación Podcast. ¿Qué es el podcast?, ¿qué es el podcasting?. (2016) https://www.asociacionpodcast.es/que-es-el-podcasting/\nAltres enllaços consultats:\napple futur globalització informació multimèdia periodisme radio Web xarxa


Valoració positiva de la 5a jornada de Lliga Catalana Alevina - Club Natació Olot\nValoració positiva de la 5a jornada de Lliga Catalana Alevina\nEl dissabte 23 de febrer es va dur a terme la 5a jornada de Lliga Catalana Alevina a les instal·lacions del Club Natació Torelló. Una jornada que es presentava molt competitiva, ja que estaven programades proves de distàncies llargues amb les quals els alevins no estan habituats. Aquestes proves eren les de 800m lliures i 200m braça per la categoria femenina, i els 200m papallona i 200m lliures per la categoria masculina.\nDel Club Natació Olot hi van participar un total de catorze nedadors i nedadores alevins: Mariane Ahumada, Miriam Chibani, Jana Calafell, Carla Gonzalez, Emma Lobato, Ariadna Piqueras, Queralt Pons, Laia Oliveras, Nina Roig, Berta Teixidor, Ona Vilarrasa, Joel Bassagañas, Pol Espuche i Roland Macias.\nEls joves nedadors olotins van mostrar uns progressos considerables, sobretot en aquestes proves tan poc habituals. En la prova llarga d’estil lliure van demostrar un gran rendiment, ja que van aconseguir parcials continuats a bon ritme al llarg de tota la prova. Pel que fa a la de 200m papallona, una de les proves que genera més respecte als nedadors, els joves olotins van aconseguir mantenir la tècnica del propi estil tot i la fatiga acumulada degut a la distància de la prova.\nEn general va ser una jornada de control molt bona, en la qual els nedadors i nedadores de l’Olot continuen mostrant les seves evolucions treballades en els entrenaments del dia a dia.


ERC organitza diversos actes online i presencials pel territori – La Bústia\nERC organitza diversos actes online i presencials pel territori\nPer Redacció / La Bústia 11 de febrer de 2021 a les 18:00 0 398 Visites\nEls diputats i candidats Jordi Albert i Lluïsa Llop fan campanya al Baix Llobregat i l’Alt Penedes, i Soulimane Messaoudi publica diversos vídeos a YouTube\nEsquerra Republicana de Catalunya (ERC) ha organitzat diversos actes online i presencials. Els diputats i candidats millor posicionats, Jordi Albert de Sant Andreu (15) i l’alcaldessa de Gelida, Lluïsa Llop (16) han participat en diversos actes a les seves comarques.\nEl candidat del Baix Llobregat, Jordi Albert, destaca que “des d’Esquerra Republicana al Baix Llobregat i l’Hospitalet volem seguir liderant la lluita de suport al nostre territori i al medi ambient , la lluita pel dret a l’habitatge i la l luita feminista i contra la violència masclista. I liderar, també, la lluita municipalista, estant al costat del nostres veïns i veïnes , ajudant als nostres conciutadans i conciutadanes. És moment de tenir a les institucions persones que tinguin i defensin aquests mateixos valors”.\nPer la seva banda, la candidata de l’Alt Penedès, Lluïsa Llop, ha deixat clar que “només una victòria d’Esquerra Republicana podrà frenar que el Quart Cinturó destrossi la comarca”. Llop va reiterar que aquest diumenge 14 de febrer el model de Penedès està en joc. Llop va lamentar que el PSC faci veure “que no hi ha projecte sobre el Quart Cinturó que destrossa la comarca” i eviti posicionar-se. Llop va afirmar que “és imprescindible la victòria d’ERC a la comarca, al Penedès i al país”.\nDes d’ERC Martorell, el 3 de febrer van visitar el mercat de la vila del municipi i el dia 6 el de Buenos Aires. A més, van fer una paradeta amb la presència del Jovent Republicà del Baix Llobregat, el regidor del municipi i candidat Soulimane Messaoudi, número 49 a la llista, i el diputat al Congrés Joan Capdevila.\nEl mateix Soulimane, també activista sindical de CCOO ha participat en debats i ha publicat vídeos de diferents temàtiques parlant amb professionals i testimonis de sector com el sanitari, el laboral, els drets socials i l’habitatge. Es poden veure en aquest enllaç.\nA Sant Andreu, dissabte, el partit va fer un acte telemàtic amb Joventuts Comunistes.\nDes de la Federació d’ERC del Baix Llobregat i L’Hospitalet informen que juntament amb les seccions locals han organitzat més de 40 actes i 100 carpes informatives durant la campanya electoral. L’Hospitalet de Llobregat va acollir, l’1 de febrer, un acte que va comptar amb la presència del president del partit, Oriol Junqueras, on va reiterar i garantir que ERC no governaria amb el PSC.\nDestaquen les converses que es van fer a la seu comarcal del partit, centrades en diferents temàtiques i que es van poder seguir a través de Youtube Live. Entre altres, una conversa entre les Dones candidates de la comarca i la directora general d’Igualtat, Mireia Mata; Sobre el projecte i el potencial verd de la comarca; Sindicalisme i República, amb representants de CCO, UGT i Intersindical; i “Per un Baix Llobregat social“, amb Pura Velarde de la FAVBaix, Joan Tardà i Jordi Albert.\nEl partit republicà ha explicat que l’objectiu és guanyar les eleccions per poder liderar “un projecte polític que passa per estar al costat de la gent, vetllant així per la justícia social i l’exercici bàsic de drets i llibertats”.\nDe la mateixa manera, vol crear un model “de polítiques públiques encarades a continuar augmentant la despesa social en salut, educació, infraestructures i cohesió territorial, així com també en possibilitat un accés a habitatges dignes”.\nJordi Albert, en un acte de campanya [ERC]\nLluïsa Llop, en un acte de campanya [ERC]\nFotografia: Paradeta informativa d’ERC a Martorell [ERC Martorell]\nJosep Rull visita Olesa abans de les eleccions del 14-F\nBrot de coronavirus en un institut d’Olesa


centre nacional d'entrenament amb alçada - Corredors.cat\ncentre nacional d'entrenament amb alçada\n07 Ago 2009 17:55\t#1 per xavi82 (Visitant)\nhola runners! aquest estiu he decidit anar-m'hen 2 setmanes a font romeu,al centre nacional d'entrenament amb alçada,si algú hi ha anat m'hen podria fer 5 cèntims de si l'experiència l'hi va ser positiva?,la veritat es quen tinc forçes ganes pensant que tot el dia fare el que m'agrada esport i més esport,espero que aquest nou tema li dongui ganes a més correcats i l'any vinent o per nadal siguem molts més!!\nSalut i molts KM!!\n07 Ago 2009 20:24\t#2 per pcr35 (Visitant)\njo he compartit alguns entrenos amb en Driss Lakouaja i ell m'havia comentat d'anar-hi amb ell. Es veu que es poden agafar habitacions entre varis atletes i compartir gastos.\nEn Driss ho fa abans de les competicions i li va molt bé.\n07 Ago 2009 20:25\t#3 per pcr35 (Visitant)\njo no hi he anat mai pq és per a "solters" ... :yes:\n07 Ago 2009 21:21\t#4 per Enric59 (Associat/da)\nAcabes de donar molta informació :intello:\n08 Ago 2009 13:50\t#5 per xavi82 (Visitant)\nostres espero que la meva xicota no s'enteri de les respostes d'aquest tema sinó no surto de casa,jejeje!!\n30 Ago 2009 18:04\t#6 per xavi82 (Visitant)\nhola gent,acabo de tornar de font romeu i la veritat es que es un lloc ideal per entrenar sobretot per atletes i ciclistes,hi ha una infinitat de pistes forestals planeres per poder fer unes grans tirades llargues, i no hem parlem del centre un lloc on es viu un gran ambient d'esport de tot tipus,ski,atletisme,ciclisme... rodejat d'unes instal.lacions estupendes per entrenar i uns paisatges impresionants i sense baixar dels 2000m. d'alçada. solament dir-vos que la gent que l'hi agradi l'esport que practica aqui es el lloc ideal per estar uns dies solament entrenant,dormir i menjar,no us decebra!!\nSort i mlts KM!!\n31 Ago 2009 12:54\t#7 per Bernie (Visitant)\nSi si hi anem amb la família (incloent canalla) que no són tant esportistes? és també recomanable o ens engegaran els gossos?\n31 Ago 2009 22:33\t#8 per xavi82 (Visitant)\nno series l'unic,vaig veure bastantes families amb els fills i vaig tenir l'oportunitat de parlar amb uns polacs que feien marevelles per poder portar a terme els seus corresponents entrenos sense que la filla quedes sola per les pistes d'atletisme,el tema de l'habitacio ho hauries de comentar amb el centre per que solament tenen habitacions individuals,dobles o per grups,però no passa res per que pagues per persona no per habitació, hauries d'agafar 2 habitacions,spero que t'animis i ho disfrutis mlt!!\nSort i mlts KM!!!\n31 Ago 2009 22:51\t#9 per jaume (Visitant)\nQuina por que em fas. Només falta que vagis a entrenar a 2000m. Ja veig que a Granollers hauré de vigilar\nPrecissament aquest tema d'anar a entrenar en alçada m'ho plantejava aquest estiu, després de córrer per Ordesa i Pineta, per paratges increïbles. Si em fan fora de la feina ( la qual cosa tal com està el tema de l'automoció, sector on treballo, no és gaire improbable ), pensava de prendre'm un parell de setmanes sabàtiques entrenant en alçada. Si passés, ja t'avisaria...\nDe totes maneres, seria interessant que algú pogués explicar cóm s'ha d'entrenar en alçada, ja que m'imagino que cal un periode d'aclimatació i no sé exactament a partir de quan temps entrenant en alçada, es comencen a notar els efectes beneficiosos sobre el rendiment. Els entrenaments en alçada són entrenaments de base o són entrenaments de qualitat ?\nRecordo que l'Abascal o en LLopart, anàven a entrenar al Teide tot just unes setmanes abans de les grans competicions, i els resultats eren excel.lents.\n31 Ago 2009 22:57\t#10 per Pergat (Visitant)\npodries posar el link on trobar informació del que ens comentes?\n31 Ago 2009 22:59\t#11 per Pergat (Visitant)\na quin poble paraves?, busco destinació\n31 Ago 2009 23:12\t#12 per Cabrix (Visitant)\nUn centre d'alt rendiment no es un resort. No poden entrar ni gossos ni families. Qui vulgui un lloc on es poden portar families (no sé si gossos), que miri aqui : www.campus-cerdanya.com/web_es/index.php . Tracte estupendu i perfecte per a una estada de 4-5 dies. Està a Puigcerdà.\nAdreça de Font Romeu : www.cnea-fontromeu.com/index-gb.htm . Algú m'ha dit o he llegit que hi tracte preferent o descomptes per a esportistes amb llicencia, però no us ho puc confirmar.\n- Temps d'aclimatació : 2-3 dies\n- Estada ideal : 10-21 dies (segons estudis)\n- Forquilla d'alçada : entre 1.800 i 2.500m\n- Beneficis : entre 1 i 3 setmanes\n- Es poden fer tot tipus d'entrenaments\n- Es pot fer, planificat, en tot moment de la temporada.\n- L'ideal es el que es coneix per train high-live low,\nes a dir, entrenar en alçada i viure (descansar i fer vida després dels entrenaments) a menor alçada.\nSi algu està interessat, puc treure-li la pols als apunts.\n31 Ago 2009 23:19\t#13 per Pergat (Visitant)\n01 Set 2009 23:10\t#14 per xavi82 (Visitant)\nhola gent,en relacio el que diu en cabrix te tota la raó,més ven explicat impossible,per mi el pitjor dies de tots es el segon per que el cos comença a crear hematocrits i si tu li demanes un esforç representa que n'estas fent 2 d'esforços,i aixó de dormir en alçada i entrenar a baix també per que en alçada el teu cos solament treballa al 80% i el que importa es entrenar al 100% peró qui més ho nota son: chema martinez,m.dominguez,contador...en el meu cas sempre es positiu desde que he baixat cada dia comprovo les pulsacions en repòs avanç d'entrenar i les tinc força més baixes,el problema que aixó dura entre 20 dies i un més depèn la persona,per aixó esta recomanat feró avanç d'un periode de competició important,peró per disfrutar d'uns dies fent el que més t'agrada també està molt bé.\nSault i KM!!\n01 Set 2009 23:12\t#15 per xavi82 (Visitant)\nuna cosa que m'oblidava,si no vaig equivocat qui te tracte preferent son els esportives amb llicència francesa. :bad:\n01 Set 2009 23:18\t#16 per Cabrix (Visitant)\nxavi, sembla normal : Per molt país català que pugui és o ens agradés que fos, està a França...\nPer altra banda, els profetis ho noten més perque poden fer més estades i de més dies. Els pobricos com natros fem una i ens gastem el pressupost de les vacances i para de comptar...\n16 Jun 2015 19:41\t#17 per Josep80 (Associat/da)\nEl darrer cap de setmana he estat 3 dies a Font-Romeu, per donar-hi un cop d'ull.\nHe visitat el CREPS (centre d'alt rendiment) i la veritat, l'he trobat una mica "deixat", de fet m'ha decebut. Està a 1850 metres, i hi ha uns desnivells molt bons per entrenar potència, i una pista d'atletisme per entrenar sèries, p.e.\nUn dels dies he fet una tiradeta de 13km al voltant del llac Matemale, a prop de Les Angles, donat que trobar llocs una mica planers per fer rodatges és bastant complicat. Ha estat un entrenament a uns 1550 m, i la veritat, he bufat més del normal, com era d'esperar.\nUn altre dia he pujat al llac de la Bollosa, a 2050m, i he comprobat que hi ha un bon pla per fer entrenaments a 2000 metres, per un altre dia.\nEl cas és que estic mirant on fer un stage de 4 setmanes per preparar la marató de Ciutat de Méxic de cara a 2016 (México D.F., 2250 m)\nHe rescatat aquest fil de fa 6 anys, i més o menys em queden clars els dubtes que podia tenir, excepte un, pot ser.\nEm queda clar que si la competició és a nivell de mar, el més óptim és estar unes 4 setmanes en altura (1 setmana aclimatació + 3 setmanes entrenament), i desprès baixar a nivell de mar per competir al cap de 4-5 dies (a nivell de mar).\nPeró qué és el més indicat si la competició és en altura, com en el cas de la marató de Méxic?\nEs el més indicat "empalmar" les 4 setmanes d'stage en altura amb la competició (donant un parell de dies pel viatge, obviament), la qualcosa no permet aclimatació a Méxic de 4 ó 5 dies pel canvi d'horari?\nEs contraproduent baixar a nivell de mar una setmana, per desprès agafar l'avió i tornar a 2200 metres, i competir?\nO també et pots "permetre" deixar passar una setmana entre finalització de l'stage i la marató en altura, baixant a nivell de mar nomès un parell de dies per preparatius viatge i poca cosa mès?


Activitat física i estats de canvi en població infantil: un estudi sobre validesa convergent - Apunts Educación Física y Deportes\nActivitat física i estats de canvi en població infantil: un estudi sobre validesa convergent\n*Correspondència: Marta Montil Jiménez marta.montil@uem.es\nEl model dels estats de canvi de Prochaska i DiClemente (1983, 1992) ha estat utilitzat de forma generalitzada en l’estudi de l’adherència a l’exercici en subjectes adults però, ara com ara, aquest model ha estat aplicat en molt poques investigacions per a l’estudi de la població infantil. Aquest estudi pretén de comprovar en quina mesura l’avaluació de l’adherència a partir d’aquest model és convergent amb l’avaluació a partir de l’autoregistre de les activitats físiques. Per fer-ho, es va sol·licitar a una mostra de 345 subjectes amb edats compreses entre els 10 i els 13 anys que s’autoubiquessin en una de les cinc etapes proposades per aquest model i que registressin el temps dedicat a diferents activitats físiques tot al llarg d’una setmana. Els resultats posen de manifest que es pot arribar conclusions molt diferents sobre el nivell d’activitat física dels subjectes depenent de l’instrument utilitzat per a l’avaluació. En resum, les dades obtingudes mostren una escassa validesa convergent entre l’autoregistre de l’activitat per part dels subjectes i l’avaluació mitjançant els estadis proposats pel model dels estats de canvi.\nParaules clau: adherencia, diari d’activitats, estats de canvi, infantil.


Habitacions – Hotel Os de Civis & Spa -Andorra\nHotel Os de Civís & SPA – Andorra disposa de 48 habitacions espaioses, amb vistes a les meravelloses muntanyes que ens rodeja i amb tots els serveis que puguis necessitar. Des de les gammes cromàtiques i materials fins al mobiliari han estat seleccionats amb detall fent que cada habitació sigui un exclusiu i acollidor refugi ple de pau.\nLes habitacions estan totalment equipades amb caixa forta, calefacció, internet Wi-Fi gratuïta, TV LCD, bany privat amb amenities i assecador, a més de bressols a petició i disponibilitat. També podràs viatjar amb la teva mascota, ja que a Hotel Os de Civís & SPA – Andorra admetem animals de companyia. L’horari d’entrada a partir de les 14h. Horari de sortida abans de les 12h.\nLes nostres habitacions twin compten amb dos llit twin, escriptori, TV LCD i bany privat amb amenities i banyera. Aquestes habitacions són àmplies i disposen de balcó.\nLes nostres habitacions dobles tenen un llit doble, escriptori, TV LCD i bany privat amb amenities i banyera. Aquestes habitacions són àmplies i disposen de balcó.\nLes nostres habitacions triple t’ofereixen els millors serveis i comoditats que necessites per la teva estada a Hotel Os de Civís – Andorra.\nLes nostres habitacions familiars són ideals per a famílies a la recerca d’un ampli espai ple de llum natural. Estan completament equipades i ofereixen una àmplia gamma de serveis a més de bany privat.\nLes habitacions dobles superiors ofereixen els millors serveis de les habitacions dobles afegint un extra d’espai perquè gaudeixis a el màxim de la teva estada. A més, disposen de bany privat amb dutxa italiana.


La santíssima humanitat de Jesucrist - Bisbat de Terrassa\nLa santíssima humanitat de Jesucrist\nLa santíssima humanitat de Jesucrist http://bisbat.semicinternet.com/ca/bisbe/cartes-dominicals/la-santissima-humanitat-de-jesucrist http://bisbat.semicinternet.com/@@site-logo/logo-bisbat-de-terrassa.png\nLlegint els textos dels exercicis espirituals que el papa Francesc va predicar a seglars, religiosos, diaques i sacerdots de Buenos Aires –publicats en el llibre titulat Ment oberta, cor creient (Ed. Claret, Barcelona 2013)- m’ha cridat l’atenció aquesta frase de l’aleshores cardenal Bergoglio: “Sant Ignasi de Loiola, com santa Teresa de Jesús, comprèn que l’únic camí segur d’accés a la divinitat és la santíssima humanitat de nostre Senyor”. I subratlla que hem d’endinsar-nos i contemplar la humanitat de Jesucrist des del seu naixement fins a la seva passió. Jesucrist és sacerdot, altar i víctima i el seu sacerdoci s’expressa en la seva carn. En una carn humana veritable, assumida en les entranyes virginals de la verge Maria. Aquest és el camí de sant Ignasi i de santa Teresa de Jesús.\nEl Papa es refereix a sant Ignasi quan ens convida a endinsar-nos en la contemplació del naixement del Senyor segons la carn fins arribar a tocar la “carn” sofrent del Déu encarnat. Cal “tocar” la carn de Jesús. Perquè existeixen maneres “educades” d’evitar l’escàndol de la realitat humana del Fill de Déu. I Jesús, ja adult, va proclamar “benaurat aquell que no s’escandalitzarà de mi” (Mt 11,6; Lc 7,23). Aquest escàndol –deia el cardenal Bergoglio- “és una forma de neodocetisme il·lustrat, tan corrent a les nostres elits eclesials”. El docetisme fou una de les primeres heretgies sobre Crist a la que es va haver d’enfrontar l’Església primitiva. Aqueta heretgia sostenia que Jesús no era home de veritat, que no va assumir realment la carn humana sinó que el seu cos no era real, sinó més aviat una aparença. El verb grec “doquein” significa precisament “aparentar”.\nEl realisme cristià te el seu fonament en el realisme de l’Encarnació, en el fet que Déu es va fer home, que el Verb assumí la carn com diu el pròleg de l’Evangeli de sant Joan: “el Verb es va fer carn i habità entre nosaltres” (Jo 1,14). El realisme cristià ha portat els sants a “tocar” la carn real de Crist en l’atenció al dolor real d’aquells germans que sofreixen.\nQue aquest Nadal sigui feliç per a tots, però que no deixi de ser solidari amb els qui sofreixen més les conseqüències de la crisi. Així ho desitjo a tots aquells que els pugui arribar aquest missatge. Que el Senyor ens concedeixi de viure l’alegria de la salvació, aqueta alegria que està present en l’Anunciació, en la Visitació, en el càntic del Magníficat. L’alegria que inunda els cors quan Jesús neix a Betlem i quan Maria i Josep presenten el nen al Temple.\nUn goig immens i profund que res ni ningú no ens podrà prendre mai. Una alegria més forta que les penes, les dificultats i fins i tot la persecució. Una alegria que brolla de l’experiència de l’amor de Déu, que genera un goig immens, inefable, que ens ha de convertir en missatgers d’alegria i d’esperança.\nA tots us desitjo un sant Nadal en el goig de l’Emmanuel, el “Déu-amb-nosaltres”.


Els pactes amb esquerdes sempre són un risc | Per Jordi Goula\nEls pactes amb esquerdes sempre són un risc\nL'acord de l'Eurogrup per a començar a fer servir el MEDE el primer de juny i el del govern amb els agents socials sobre l'allargament dels ERTO deixen alguna escletxa oberta\nFa setmanes que hem d’estar amb els ulls posats a tres bandes: aquí, a Madrid i a Brussel·les. Són temps de molta activitat i cada dia hi ha coses noves que vénen d’un lloc o l’altre. Ahir, per exemple, hi va a ver dos fets importants. D’una banda, a Madrid, l’acord entre el govern espanyol, patronals i sindicats sobre l’allargament dels ERTO, i a Brussel·les (virtualment) l’acord entre els dinou ministres d’economia de l’Eurogrup per a obrir el primer de juny l’aixeta del Mecanisme Europeu d’Estabilitat (MEDE) amb 240.000 milions d’euros a repartir, amb un topall del 2% del PIB de cada país, que per a Espanya en són uns 24.000 milions. Tots dos acords tenen una cosa en comú, que deixen la sensació d’haver-se signat deixant una escletxa oberta.\nComencem pel MEDE. Aquí se n’ha parlat poc, però els italians n’han anat plens. Ambdós països som en una situació semblant, afectats fortament per la Covid-19, amb un deute públic astronòmic i amb les pitjors expectatives econòmiques dins la zona euro. I de què tenen por els italians? Doncs molt senzill, que no es fien de l’instrument del MEDE, que va ser el que en la crisi anterior, després d’haver deixat diners, va collar de manera molt dura els països del sud, obligant-los a retallades molt fortes en la despesa i amb inspeccions que sovintejaven més que no era volgut. El cas de Grècia va ser el millor exemple de què dic. Recordeu els homes de negre, les aparicions dels quals es comptaven cada vegada amb noves voltes al caragol dels diners a gastar. Ara diuen que el pacte és diferent, que no hi haurà tant de control, ni homes de negre, però…\nLa línia de crèdit serà oberta durant un any i mig, prorrogable durant sis mesos, dues vegades. Els préstecs seran a deu anys a un tipus d’interès molt baix i l’únic requisit que s’hi posa és que es dediquin exclusivament a sufragar els costs directes i indirectes de la pandèmia. La primera pregunta és què s’entendrà per costs indirectes? Cal pensar ‒l’acord dels ministres ha de ser ratificat pels caps de govern i d’estat‒ que hi haurà més detalls en el document definitiu.\nBé, els italians recorden que en la lletra de la constitució d’aquest mecanisme de rescat és molt clar que hi ha d’haver un control molt sever sobre aquests diners. La por els ve en pensar què passarà una vegada acabada la crisi i es torni a la normalitat, perquè faltaran encara uns quants anys fins al termini dels deu en què se signaran els contractes. I que passarà aquests anys? Quina mena de control hi haurà? Serà més important allò que s’hagi dit ara que no pas allò que diu el document de constitució? Ara com ara no hi ha respostes. Només una oferta i unes promeses…\nRespecte de l’allargament dels ERTO, es va acordar entre el govern i els agents socials. Els que han tingut més problemes per a signar-lo han estat les patronals. Concretament hi ha un punt sobre el qual van protestar ja l’endemà d’haver-se publicat el decret: la prohibició d’acomiadar ningú, si es demanava un ERTO, durant sis mesos. Al final, l’acord s’ha signat, però deixant la porta oberta en aquest punt. Les patronals hi han aconseguit d’afegir una frase molt important: ‘… sempre que l’empresa no es vegi abocada al concurs de creditors’. És a dir, que si es dóna aquest cas, per evitar el concurs, sí que es podrà acomiadar personal. El dubte raonable és saber quan l’empresa estarà abocada al concurs. Qui ho certificarà? Cal pensar que es faran totes les auditories per a assegurar-ho, però… A mi em sembla que es deixa una escletxa, però esperem de la bona fe de tots plegats perquè no se’n faci ús i abús.\nEn realitat, l’argument dels empresaris és raonable. Quan es reprendrà la feina no es necessitarà el 100% de la plantilla. Això passarà només al cap d’un quant temps, quan hagin anat arribant les comandes i la capacitat productiva vagi tornant a la normalitat. De tota manera, aquest argument tindria més pes si l’ERTO fos un instrument inflexible. Però no sembla el cas, perquè l’empresa en podrà anar traient treballadors a mesura que en vagi necessitant. Que l’allargament actual fins al juny no és prou? Probablement. Sobretot per alguns sectors, però en l’acord signat es preveu la possibilitat que hi hagi un allargament addicional per a alguns, encara que sigui una mica més costós per a les empreses.\nA mi em sembla que s’han fet dos passos importants, potser més el segon que no el primer. M’explico. El segon ja es fa servir ‒amb 3,4 milions de treballadors en aquesta situació en tot l’estat espanyol‒ i l’allargament era necessari. En canvi, el primer es farà servir? Recordem que resten dos instruments europeus encara en discussió. Un és el SURE, que ha de servir per a ajudar a pagar als desocupats temporals dels països, i l’altre el fons de recuperació, que s’ha d’utilitzar per posar benzina al motor econòmic quan es tornarà a engegar. D’aquest no se sap encara si serà en forma de subvenció, de préstec o un mix. Mentrestant, es va tirant del BCE, que ara com ara és la font més segura, i cal esperar que ho continuï essent, malgrat el TC alemany, després de les contundents respostes d’ahir de la presidenta del BCE, Christine Lagarde, i del mateix TJUE. Fins i tot hi ha dubtes que Itàlia i Espanya demanin diners al MEDE o simplement sigui com una assegurança, per si hi ha problemes amb els altres instruments.


BrainStorm News.cat: Contra el canvi climàtic\nDesacord entre els països per reduir les emissions de gasos d’efecte hivernacle\nLa Xina i la Índia són els principals contaminants del planeta del planeta\n50 ciutats del món s’han unit per protestar contra el canvi climàtic i reclamar major implicació governamental. BrainStorm se suma a la causa.\nAGÈNCIES. NUSA DUSA (INDONÈSIA).-\nLa Conferència de l’ONU sobre el Canvi Climàtic ha arribat a l’equador després d’una setmana de reunions sense decisions clares i amb un gran desacord per part dels països en vies de desenvolupament a l’hora de reduir les seves emissions. Diuen que el Protocol de Kioto no els obligava a fer-ho i que, per tant, no acceptaran cap imposició ja que això limitaria el seu creixement econòmic.\nD’aquesta cimera hauran de sortir les bases que determinaran si la comunitat internacional aconsegueix o no arribar a un acord abans del 2012, data en què finalitza la primera etapa de vigència del text de Kioto.\n“Està molt clar que els països en vies de desenvolupament no estan disposats a acceptar objectius de reducció d’emissions d’obligat compliment”, afirma Ivo de Boer, secretari executiu de la Convenció Marc de l’ONU sobre Canvi Climàtic (UNFCCC). Les parts estan debatent fórmules per incentivar la limitació de les emissions, però caldrà concretar com i quan hauran de fer-ho. De Boer ha afegit que “el més important ara és decidir els instruments de què disposaran els països per actuar en la mitigació i l’adaptació; uns coneixements que permetran després prendre decisions sobre objectius que tinguin sentit”.\nEls 190 països representats en la conferència comparteixen l’opinió que és essencial dissenyar mecanismes d’adaptació d’acord a les advertències del Grup Intergovernamental de Canvi Climàtic de l’ONU (IPCC), guanyador del Premi Nobel 2007, juntament amb Al Gore, que ja ha deixat clara la necessitat d’adaptar-se a l’escalfament global.\n“El missatge és alt i clar: cal actuar ara”\nIvo de Boer, secretari executiu UNFCCC.\nPublicat per BrainStorm Productions a 13:45\n¿Han visto la película de Gore "una verdad incómoda? Un buen film. A ver si entre todos salvamos al mundo.\n11 de desembre de 2007 a les 0:53


L'Hoquei Olot haurà de fer una gran segona fase per aspirar als play-off - Garrotxa Digital\nTot i haver-se classificat pel grup dels millors a la Nacional Catalana, al Club Hoquei Olot se li presenta una segona volta complicada. Els de Jordi Costa juguen amb el handicap dels punts acumulats, i és que a la fase present s’hi passava sumant els punts aconseguits en els partits dels equips també classificats.\nUn dels grans beneficiats és el Capellades, que amb només dues jornades jugades en aquesta segona fase ja disposa d’una avantatge molt gran de cares a classificar-se pels play-off d’ascens i lluitar pel títol: té vint-i-dos punts, nou més que el segon: el Cerdanyola. L’Olot, en canvi, només en suma sis, i ara mateix tanca la classificació, i això que curiosament a la primera jornada d’aquesta segona fase va empatar amb el Capellades.\nAquesta setmana el Club Hoquei Olot visitarà el GEiEG: un partit clau per començar anar deixant enrere rivals, donat que els gironins només tenen un punt més que els de Jordi Costa.\nLes lleres dels rius garrotxins han sofert danys importants\nAmb l’inici de curs, Olot Televisió enceta una nova temporada. Enguany, la programació de la Televisió de la Garrotxa augmenta la seva producció d’informació i entreteniment 100% de proximitat, amb l’objectiu de reflectir al màxim la realitat de la…\nAhir va finalitzar una de les activitats estiuenques que més èxit té entre els nens olotins: El casal dedicat a la faràndula que dirigeixen els artistes Tavi Algueró i Àngel Rigall. Com ja és tradició, els seus alumnes van celebrar la cloenda del taller…


ANTONI TÀPIES I LES FORMES DE L’ESTAT | última ronda\nBarcelona 6 de junio de 2018 Exposicion Antoni Tapies Biografia politica en la Fundaco Tapies Foto Ricard Fadrique\nExposició: Antoni Tàpies. Biografia política\nData: Fins el 17 de febrer de 2019\nL’impacte de l’obra d’Antoni Tàpies (1923-2012) que rep l’espectador/a o la visitant actual és fascinant i alhora aclaparador. L’exposició desplega un període artístic que va del 1946 fins el 1977 però que avui, en el context polític actual, ens interpel·la -i de quina manera- sobre la denominada “transició democràtica espanyola”. Si algú dubtava de les motivacions polítiques i socials de bona part de l’obra de Tàpies -entesa aquesta com una cristal·lització material d’una experiència vital i estètica unitària- després de visitar l’exposició Antoni Tàpies. Biografia política ho podria corroborar. El trànsit per les obres del nostre pintor, que ha establert el Carles Guerra, director de la Fundació Antoni Tàpies i alhora el comissari d’aquesta exposició, és un recorregut molt ben pensat que mostra i fa explícit un discurs polític (estètic) molt ben travat sobre l’evolució i la riquesa pictòrica (matèrica) de l’obra de Tàpies. Si bé el període de l’exposició arriba fins el 1977 (començament de la denominada “transició democràtica espanyola”, parcial i incompleta, al cap i a la fi) podem afegir que a més d’un dels que l’hem visitada els deu semblar que l’exposició arriba fins a la més estricta actualitat, quaranta anys després!\nLes formes de l’Estat són una màquina de crear dolor i destrucció. Al descobert o d’amagat. En execucions, detencions, persecucions i prohibicions cap a tots els individus i els grups socials que mostren públicament i efectiva la seva dissidència política. També els que declaren el seu compromís cívic, humà i social de manera explícita. Una de les formes més subtils i perverses de qualsevol tirania és la producció constant de propaganda falsa sense cap correspondència objectiva, o versemblança, vers la realitat social i política de la ciutadania. A l’exposició som a la postguerra, en concret, als quaranta anys de dictadura franquista i l’obra d’Antoni Tàpies s’hi insereix de ple, com a experiència artística i com a compromís social i humà. Avui, dins i fora de l’exposició, som als quaranta anys que segueixen certes inèrcies polítiques.\nEl vincle entre art i política queda del tot palès en aquest període determinant al qual l’exposició de la Fundació Tàpies hi dedica el bo i millor de l’artista. L’exposició Antoni Tàpies. Biografia política recorre el període del 1946 al 1977, fins a les darreries del franquisme i l’inici de la transició parcial i incompleta que han estat aquests quaranta anys posteriors. Execucions, detencions, persecucions, multes, prohibicions… i una ferma resistència cívica i nacional amb un seguit de fites culminants: la Caputxinada, la resposta ciutadana a nivell de l’Estat espanyol contra el Judici de Burgos, la constitució de l’Assemblea de Catalunya, l’execució agònica (i coneguda per tot Europa) de Salvador Puig Antic, per part de la dictadura franquista… Hi ha una acció governamental, policial i judicial directa contra la ciutadania. És una acció invasora, que ve de fora, que és estranya, que és punitiva. Un govern que vigila i castiga en el seu màxim grau de terror i persecució. Una altra de les formes que aplica l’Estat totalitari és la manera com infringeix les lleis que diu defensar per mitjà de dues accions paral·leles: per un cantó, la freda i cruel aplicació objectiva de la injustícia contra els més desfavorits i, és clar, contra els dissidents; per un altre cantó, l’Estat sempre protegeix (i exculpa) els executors dels seus interessos polítics, econòmics, “nacionals”, que fan possible la seva pervivència com a maquinària de dolor i d’injustícia. Una diversitat d’accions infringides contra la població autòctona i no pas contra un adversari extern, estranger. La perpetuació efectiva de la dictadura com a entitat estatal i política s’estructura en la violació constant de tots i cadascun dels drets humans -i polítics- bàsics. Contra aquesta situació d’ofec i d’exclusió de l’espai social les execucions individuals i les prohibicions col·lectives són un esperó moral per a l’obra de Tàpies. Promou les formes de l’art com a experiència, com a resposta a l’agressió, com a rebel·lia per mitjà de la pràctica estètica, com a constatació objectiva d’allò que no diuen els diaris, com a construcció d’un entramat ideològic referencial que s’enfronti a la grisa postguerra (la gran tela gris), a l’Espanya negra (el gran “sobre” negre), a la vida material o natural que no serà destruïda (l’ocre). Aquestes tres nocions poden ser exemplificades en el magnífic i impactant tríptic que regeix l’exposició de la Fundació Tàpies i que fou exposat a la documenta de Kassel el 1964. Kassel és el gran aparador internacional de l’Art des del 1955. L’informalisme, l’art abstracte del nostre pintor, al qual sempre s’ha associat la seva obra, adquirí ben aviat un compromís social i polític efectiu i, sobretot, al·lusiu. Remet a situació opressiva, hermètica, de silenci, de tancament, d’ofec, de repressió, de foscor del franquisme. El president de la Fundació Tàpies i filòsof Xavier Antich explicà, a la completíssima i brillant visita comentada de fa uns dies, com de necessari és parar atenció a aquest moment de la creació artística de Tàpies. Ens endinsà pel corpus teòric (estètic) que embolcalla el feix material de pensament (ideologia i compromís) de cadascuna d’aquestes tres obres i moltes d’altres. El tríptic està compost de tres obres murals grans. Hi ha una varietat, i consegüent gradació, de colors i intensitats i, per fi, el pintor disposa ja d’un local prou ampli (el seu taller) per construir aquesta mena de creacions de gran format (i de gran pes). El colors es mostren d’una homogeneïtat indiscutible i absoluta. El pintor entén la pintura, o nosaltres interpretem la seva pintura, com un conglomerat de color, de significació, de matèria i, per tant, la varietat i el gruix de cadascun dels materials (tela, fusta, sorra, guix) és determinant per l’harmonia i la definició d’un discurs. Hi ha també el ratllat, el fregament, la superposició de materials, etc. L’anvers i el revers d’un quadre que exposa, per exemple, elements del revers a la vista de l’espectador. Al tríptic podem detectar-hi portes i finestres tancades -que són murs, que són tàpies– estructures tancades, hermètiques, compostes de materials diversos, capes de guix irregular, sorra, pigments, coles, cordills. D’aquí prové l’art matèric d’Antoni Tàpies i la seva proposta d’una pintura que és declaradament objecte (peça unitària, tela que és material o bé escultura) i experiència vital efectiva; és a dir, transmet un missatge ideològic i/o conceptual encriptat (símbols, traços del pinzell, fregaments i ratllades, números, lletres, figures quotidianes com ara cadires, materials incrustats associats a la vida quotidiana) i que, finalment, al·ludeix a un context històric i social ben concret: la dictadura franquista i la reacció ciutadana, popular i nacional: el 7 de novembre de l’Assemblea de Catalunya, l’assassinat de Salvador Puig Antic, entre molts altres esdeveniments.\nEls sistemes de govern canvien, es degraden, es corrompen, s’autodestrueixen per dins. A fora en queda la carcassa. No es transformen. En canvi l’Art s’actualitza i opera a cada moment en la percepció de l’espectador, d’ahir i d’avui; és un artefacte que confronta el passat amb l’avui; és un dispositiu per a la memòria; és pensat per mostrar a fora el que hi ha a dins, i a la inversa; posa al descobert la injustícia de la dictadura amb la vulneració de drets i de llibertats d’ahir i d’avui, a Catalunya i a moltes contrades de l’Estat espanyol.\nRepetim. Els sistemes de govern canvien, es degraden, es corrompen. S’autodestrueixen per dins. No es transformen.\nL’ecosistema, sí. L’Art de Tàpies, també. És sempre una resposta actual, efectiva, construïda per mitjà de materials diversos i de correspondències humanes, socials i morals: Informació i Document / Sentit i Marques socials / Veritat i Matèria. Tàpies com murs de memòria i d’història pintats amb la matèria de l’art i de la vida quotidiana.\nAquesta entrada s'ha publicat en Diaris, General el 7 de febrer de 2019 per ricard99.\n← ESDEVENIMENT, SEGONS SUSANNA GONZÁLEZ TURIGAS ENTREVISTA A RÀDIO SANT FELIU DE LLOBREGAT →


ERC proposa utilitzar les arts escèniques com a eina d’inclusió social.\nERC - Junts per Banyoles vol utilitzar les arts escèniques com a eina d’inclusió social a la ciutat\nLa formació proposa augmentar la presència de les diferents cultures que conviuen a Banyoles als actes festius i culturals, com la Festa Major, entre d’altres.\nERC - Junts per Banyoles ha fet aquest dimecres la presentació del darrer dels deu punts programàtics que han anat desgranant les últimes setmanes. Es tracta de la proposta d’utilitzar les arts escèniques com a eina d’inclusió social per Banyoles. Segons el cap de llista republicà, Jaume Butinyà, l’objectiu és aprofitar el bagatge cultural de Banyoles per tirar endavant projectes inclusius entre tots, amb la implicació de diferents àrees de l’Ajuntament.\nButinyà ha detallat que a Banyoles conviuen més de 70 nacionalitats diferents, que han de ser més presents a totes les expressions culturals que tenen lloc a Banyoles. Una de les propostes concretes seria a la Festa Major, així com també fomentar la inclusió a les escoles a través de la música.\nERC també ha aprofitat aquest dimecres per fer campanya al mercat setmanal amb una parada informativa a la plaça de les Rodes.\nTAGS: ERC, eleccions, municipals


El centre de gravetat permanent es desplaça a la dreta\nComença la XIII legislatura, si és que la presidenta del Parlament, Laura Borràs, no li canvia la numeració, tal com va insinuar\nBattiato è morto i comença la XIII legislatura, si és que la presidenta del Parlament, Laura Borràs, no li canvia la numeració, tal com va insinuar. És Laura Borràs una persona supersticiosa? No, és una dona amb sort. O que creu en la seva sort i tira milles. Avui la política està feta amb aquest material. Per tot arreu hi ha un munt de polítics així. La socialista Assumpta Escarp, que des de l’Edat del Ferro, és a dir l’era preolímpica, està en el negoci de la política (negoci polític com a traducció singular d’affari politici ), comenta al jardí del recinte (l’únic lloc on la gent pot treure’s la mascareta i fumar) que és veritat que aquest cop s’ha renovat molt el conjunt dels diputats, però que més nou no implica més nivell. Tots els que vam patir el soldador d’estany i el sintagma “bafles Vieta” sabem que a Barcelona no tornarà mai més el Nivell 10. Se’l va empassar la crisi. Ara la política és un pas a nivell sense barreres.\nPerò abans que ningú, eren els comuns els que estaven tots sols al jardí respirant a ple pulmó. Això és perquè són també una mica ecologistes (no vol dir que estiguin verds). El grup de la CUP també és al jardí, però és que aquí tenen els despatxos, és a dir, en un casalot com el del llibre de Dickens. ¿Això els fa més salvatges en el sentit rousseaunià de la paraula, més ferotges en el sentit ovidimontllorià? Pot ser que no, perquè sembla que estiguin treballant en tot moment. La transcendència no és fer hores extres.\nCom al circ romà\nSegur que és per les restriccions anticovid, però d’autoritats commemoratives només n’han vingut dues: l’antic president de la Generalitat José Montilla i l’expresident del Parlament Joan Rigol. Al mig del marbre, envoltat per un grapat de residents, Montilla té l’aire del mestre jubilat que ha tornat a l’escola i parla amb els alumnes amb afecte distant, però que no aconsegueix recordar a quin curs anaven. Ni li importa. El candidat Pere Aragonès el saluda xocant-li l’avantbraç, aquest gest secret que ha posat de moda la pandèmia. Estar viu és una clandestinitat. Pere Aragonès ha arribat en cotxe amb la seva dona, però el vehicle aparca lluny i la dona desapareix la resta del temps. Darrere d’un home amb incògnites sempre hi ha un cotxe molt lluny. Comença la sessió i ressonen els timbres, que criden els diputats cap a l’hemicicle. Els parlamentaris van en grups (els seus grups polítics) com els gladiadors van al circ. Els de Ciutadans en això fan com els Testimonis de Jehovà: són molt de vestit i carpeta a la mà (taronja, encara que no tinguin res de pagafantas ). Ja és dins tothom, i el diputat popular Alejandro Fernández arriba endarrerit. “¡Vas tarde! ”, l’animo com si fos una volta ciclista. “¡Para lo que hay que oír! ”, diu sense aturar-se.\nPere Aragonès puja a l’estrada i abans de començar a parlar es treu la mascareta igual que Gilda es treia el guant. En un carreró, algú juga als daus.


Enviar aquesta notícia per e-mail Imprimir aquesta notícia diari 08. 03. 2005 Compartir a Twitter Compartir a Facebook\nLes obres de rehabilitació de Ca n'Arús començaran el juny\nEs reforçarà l'estructura i la coberta\nL'Ajuntament ja ha iniciat els treballs previs a la rehabilitació de la casa senyorial de Ca n'Arús. El mes de juny es coneixerà l'empresa que realitzarà les feines de rehabilitació i les obres començaran al juny. El consistori creu que aquest edifici, catalogat en el pla de patrimoni de la ciutat, necessita una actuació urgent.\nEls treballs de reforç estructural de les façanes i la coberta de l'antiga masia de Ca n'Arús, al barri Centre, s'iniciaran el pròxim mes de juny i tindran un període d'execució de sis mesos.\nLa Mancomunitat de Municipis de l'Àrea Metropolitana (MMAM) ha estat l'organisme encarregat d'elaborar el Projecte bàsic i executiu de reforç estructural, façanes i coberta de l'edifici Ca n'Arús, que té per objectiu garantir l'estabilitat de l'estructura de l'antiga masia, la rehabilitació de les façanes deteriorades i la preparació de l'edifici per a la instal·lació d'un ascensor que uneixi les tres plantes.\nEls treballs de reforç de l'estructura de l'edifici consistiran en la reparació de les esquerdes existents, el reforç dels forjats de la planta baixa de voltes de canó, la substitució parcial del sostre de la planta baixa de la Casa del Masover i la creació d'un sistema de recollida de les aigües pluvials i d'una xarxa de desguàs. El Projecte bàsic i executiu de reforç estructural, façanes i coberta de l'edifici Ca n'Arús compta amb un pressupost de 775.309,81 euros.\nPel que fa a la rehabilitació de les façanes, es farà amb un respecte absolut a l'estètica de l'edifici original, reordenant forats, retirant elements afegits i rehabilitant la façana amb el to i la textura originals, ja que l'edifici està catalogat com a patrimoni arquitectònic. El projecte també preveu la substitució de la fusteria exterior, d'acord amb les prescripcions de l'estudi cromàtic del nucli històric.\nSegons el tinent d'alcalde d'Urbanisme, José Antonio Molina, "aquest edifici, que forma part del Pla especial de protecció del patrimoni arquitectònica de L'Hospitalet (PEPPA) necessita una actuació urgent perquè la coberta està molt deteriorada. Un cop que es finalitzi aquesta primera fase de reforçament de l'estructura i de la coberta, es realitzarà un segons estudi de la Mancomunitat de Municipis per elaborar un pla de adequació de l'interior a les futures instal·lacions municipals".\nJosé Antonio Molina ha manifestat que en un parell de mesos es coneixerà quines oficines municipals s'instal·laran a la masia de Ca n'Arús.\nLa masia de Ca n'Arús es troba a la confluència entre la Rambla Marina i l'avinguda Carrilet. Es tracta d'una casa pairal construïda a mitjans del segle XIX. Va ser propietat de la família Arús fins que va ser expropiada. En els darrers anys, l'edifici de l'antiga masia ha acollit els serveis de l'Assessoria Jurídica municipal, de la Brigada municipal i ha estat seu de diferents serveis de la Mancomunitat de Municipis L'Hospitalet i el Baix Llobregat, entre d'altres usos.\nEl tinent d'alcalde d'Urbanisme ha fet esment a la voluntat de l'Ajuntament de restaurar i rehabilitar les masies que encara existeixen a la ciutat. De la mateixa manera que s'intervindrà en breu en Ca n'Arús, també s'està actuant en Can Riera, on es realitza un projecte de consolidació, per evitar danys amb les obres del poliesportiu del Centre, i on s'elaborarà un projecte de reforma estructural.\nUna altra masia on es començarà aviat a fer cates per poder elaborar un projecte de rehabilitació és Can Colom, a Santa Eulàlia.\nConvergència i Unió vol conèixer el projecte de rehabilitació\nEl grup municipal de Convergència i Unió es mostra satisfet que l'equip de govern hagi dedicit rehabilitar la masia de Ca n'Arús. CiU considera que fins ara la finca s'havia tingut abandonada. "Ens alegrem que per fi es rehabiliti la masia, però lamentem que mai torni a tenir el mateix aspecte que bans", afirma la portaveu de CiU Meritxell Borràs.\nEl passat mes de juny, CiU va denunciar que una de les parets de Ca n'Arús estava essent tapiada per la construcció d'un edifici just al costat. Segons CiU, aquesta obra va ser aprovada per l'Àrea d'Urbanisme de l'Ajuntament però sense el consentiment del Departament de Patrimoni. "Ara que s'ha anunciat que les obres de rehabilitació s'iniciaran al juny, des de CiU volem conèixer els detalls de la mateixa, així com el projecte que es vol portar a terme".\nLH acollirà per primera vegada la cursa solidària Transplant Run\nCrida a la població d’entre 65 a 69 anys a demanar cita per a la tercera dosi\nLes Xarxes d'Educació de L'H presenten la primera publicació d'una sèrie sobre la cri


Festes » Jocs_inicial\nQuè treballem?: atenció, velocitat de reacció…\nEl MEF diu ordres que els nens han d´interpretar al revés. S´eliminen els nens que no canviin l´acció al revés. Guanyen els últims en eliminar-se. Quan més grans siguin més complicat se’ls pot fer. [...]\nUn nen és un ós que està hivernant en una cova, està estirat en un matalàs. Resulta ser que la resta dels animalons del bosc són molt empipadors i volen despertar al pobre ós. [...]\nQuè treballem?: expressivitat,…\nÉs per nens força petits. Estan escampats per l´espai. Quan el MEF diu: -”Capsetes!”; tots s´ajupiran simulant unes capses. Després el MEF dirà:- “dins de les capses hi ha ….(qualsevol cosa, per exemple uns lleons). Tots els nens [...]\nA cada extrem de les espatlleres es situa un grup de nens. Al senyal començaran a pujar per ordre intentant arribar fins al final contrari de les espatlleres. Quan es creuin [...]


03 Setembre 2021 ~\nCoincidint amb l’inici de la temporada 2021-2022, el Poliesportiu Municipal El Cim ha publicat una nova edició del tríptic Infoesports, en què presenta la seva oferta d’activitats per a petits i grans.\nA més dels horaris d’obertura del pavelló, el fulletó inclou una breu ressenya sobre la resta d’instal·lacions públiques de la població –camp de futbol de Sant Berger, piscina municipal i pista de bàsquet de l’Agrupació Esportiva Teià–, així com les dades de contacte de totes les entitats esportives locals dedicades als esports de muntanya, el bàsquet, el dòmino, el futbol, el futbol sala, el judo, el patinatge, la petanca i el tennis.\nSi voleu, podeu consultar el document en aquest enllaç o bé descarregar-lo en format PDF al final d’aquesta notícia.\nDesprés de les vacances d’estiu, el Poliesportiu va reobrir el passat dimecres. El dia 20 de setembre reprendrà les activitats dirigides i començaran també les activitat infantils, com a complement extraescolar. Fins llavors, les instal·lacions del pavelló són obertes per a l’exercici físic individual.\nL’inici d’un nou curs sempre porta associades algunes novetats.\nCom ja vam informar mesos enrere, el Poliesportiu incorporarà dues sessions setmanals de Zumba Kids (dilluns i dimecres de 16.30 a 18h) per a infants de 8 a 12 anys. Aquesta activitat complementa l’oferta destinada a nens, adolescents i joves d’entre 4 i 17 anys, formada per Balla Balla, Multiesport, Style Dance i Young Fit.\nPel que fa a les activitats dirigides per a adults, el Poliesportiu introdueix una quarta sessió setmanal de GAC els dimecres de 18 a 18.55h. Es tracta d’un sistema d’entrenament centrat en la millora física i estructural de la musculatura de glutis, abdominals i cames.\nPer atendre’n la demanda, també s’hi ha programat una cinquena sessió de zumba els divendres 18 a 18.55h, de manera que cada dia se’n podrà fer.\nEl tècnic esportiu Manel Pons anima tothom a apropar-se al Poliesportiu per conèixer l’equipament i veure quines activitats us podrien interessar amb l’objectiu de seguir uns hàbits de vida saludable, millorar la forma física, passar-ho bé en companyia d’altres persones i augmentar la sensació de benestar personal.\nA més de les activitats dirigides, el pavelló disposa d’una sala de fitness de lliure accés tots els dies de la setmana, amb supervisió tècnica en determinades franges horàries.\nVal a dir que tota l’activitat del Poliesportiu està supeditada al compliment dels protocols contra la Covid-19.\nLa Regidoria d’Esports organitza un cicle de passejades de marxa nòrdica\nHorari d'estiu dels equipaments municipals


Les coves /\nEspècies endèmiques a l’interior de les Coves de Campanet\nLes feines de desobstrucció i obertura de la boca de la cavitat varen fer sortir a la llum abundants fòssils de Myotragus balearicus, vertebrat endèmic del Plio-Pleistocè de les illes de Mallorca i Menorca.\nAquestes restes varen aparèixer formant part d’una bretxa vermellosa, d’1,4 m de potència, intercalada entre dues capes estalagmítiques.\nEsquelet de Myotragus balearicus\nEl Myotragus balearicus és l’espècie més evolucionada d’un gènere de petits bòvids que arribaren a les Balears fa més de 5 milions d’anys, aprofitant la dessecació de la conca mediterrània que va ocórrer durant el Messinià.\nCrani de Myotragus balearicus\nL’extinció del Myotragus balearicus esdevingué fa uns 4.000 anys a causa de la seva caça i domesticació, després de l’arribada de l’ésser humà a les illes.\nArtròpode endèmic de Mallorca, descobert i descrit per a la Ciència molt recentment (2013). Es tracta d’un pseudoescorpí cavernícola que fins ara s’ha trobat exclusivament a les Coves de Campanet.


Botoum Hotel Serei Saophoan Cambodja - Ofertes d'hotels amb els MILLORS DESCOMPTES EN LÍNIA\nRoad No.5, O'Ambel, Sereysophon, Ou Ambel, Serei Saophoan, Cambodja - Molt bona ubicació - Veure al mapa\nTé alguna pregunta per a Botoum Hotel?\nBarri Ou Ambel Kang Va Ou Ambel Kang Va\nMés informació sobre Botoum Hotel\nAl visitar Serei Saophoan, vosté es sentirà com a casa a Botoum Hotel, què li ofereix un allotjament de qualitat i un gran servei. A 00.00 Km de l'emoció de la ciutat, aquest hotel de 1-estrelles gaudeix d'una excelent situació i permet accès a les millors atraccions de la ciutat. Gàcies a la seva bona ubicació, des de l'allotjament es pot accedir fàcilment a les visites obligades de la ciutat.\nLes instal.lacions i els serveis que proveeix Botoum Hotel asseguren una estada plaentera als seus clients. Wi-Fi gratuït en totes les habitacions, seguretat 24 hores, servei de neteja diari, servei de taxi, servei de compra d'entrades són només algunes de les comoditats que fan que Botoum Hotel sigui diferent dels altres hotels de la ciutat.\nL'hotel compta amb 42 precioses habitacions, i totes inclouen penjador de roba, mirall, sabatilles, tovalloles, connexió sense fils a internet (cortesia). L'hotel ofereix instal.lacions fantàstiques, incloses massatge, per ajudar-vos a relaxar després d'un carregat dia a la ciutat. Botoum Hotel és la vostra destinació si buscau allotjament de qualitat a Serei Saophoan.


El nou mur d'Israel\nEl Govern israelià projecta un mur al llarg de la frontera amb el Líban, on les autoritats rebutgen la mesura i denuncien que persegueix apropiar-se de jaciments de gas i petroli\nJerusalem - Dimarts, 06/02/2018 | Actualitzat a les 19:44 CET\nLa substitució de l’actual tanca de filferro per un mur de formigó al llarg de la frontera entre Israel i el Líban és l’últim punt de fricció entre aquests dos països veïns però molt mal avinguts. El nou mur, el recorregut del qual ja ha traçat Israel, transcorrerà al llarg de l’anomenada Línia Blava que l’ONU va demarcar després de l’evacuació israeliana del Líban el 2000. No obstant, les autoritats de Beirut sostenen que la Línia Blava no se superposa exactament sobre la frontera i que hi ha zones libaneses que han quedat al costat israelià.\nDelegacions militars d’Israel, el Líban i l’ONU es van reunir dilluns passat a la ciutat libanesa de Naqura per abordar qüestions d’interès mutu i poc després l’Exèrcit libanès va difondre un comunicat. «La part libanesa ha revisat la qüestió del mur que l’enemic israelià pretén construir (…) i ratifica la posició del Govern libanès, que rebutja la construcció d’aquest mur que viola la sobirania libanesa», deia el comunicat.\nAMENAÇA A L’ESTABILITAT\nEl president libanès, el cristià Michel Aoun, es va reunir ahir amb el primer ministre sunnita, Saad Hariri, i amb el president xiïta del parlament, Nabih Berri, amb l’objectiu de discutir «les amenaces israelianes» que, en la seva opinió, «violen clarament» la resolució 1701 del Consell de Seguretat de l’ONU i «amenacen l’estabilitat» de la zona fronterera.\n«Continuarem les nostres accions a diferents nivells regionals i internacionals per evitar que Israel construeixi el mur de formigó i la seva potencial usurpació del petroli i el gas que hi ha en aigües territorials libaneses», va assenyalar un comunicat oficial de la presidència libanesa després de la reunió tripartida.\nL’organització libanesa Hezbol·là, de confessió xiïta, també s’oposa a la construcció del mur, i el seu líder, Hassan Nasral·là, ha insistit a dir als israelians que aturin les obres. Hezbol·là va combatre a Israel durant 33 dies en la guerra de l’estiu del 2006. El Consell de Seguretat de l’ONU va votar llavors una resolució que exigia el desarmament de Hezbol·là i la retirada de l’Exèrcit israelià del Líban.\nVIOLACIÓ DE L’ESPAI MARÍTIM\nL’Exèrcit libanès també va comunicar que el mateix dilluns tres vaixells de guerra israelians van violar en diverses ocasions el seu espai marítim. Israel porta a terme en aquelles aigües excavacions en jaciments de gas que pretén exportar a Europa.\nEls libanesos afirmen que la zona està dins de les seves aigües territorials, però Israel ha traçat de manera unilateral una línia clarament no perpendicular a la costa, segons la qual, els jaciments de gas cauen en aigües jurisdiccionals israelianes.\nSegons alts càrrecs de l’Exèrcit hebreu, el conflicte del gas pot conduir a un enfrontament directe amb Hezbol·là. De fet, l’Exèrcit israelià creu que Hezbol·là disposa d’armament avançat amb el qual pot arribar a qualsevol punt de la zona marítima israeliana, inclosos els controvertits jaciments de gas.\nTemes: Líban Israel Pròxim Orient


Cicle Mitjà | Escola Sant Cristòfol de Les Planes d'Hostoles\nPublicat el 14 juny 2022 per ANA MARIA VILLATORO HERRERO\nHa arribat el final de curs i hem gaudit moltíssim a Can Pic, Taradell: hem fet cabanes, cars amb pedals i jocs d’aigua.\nCreació de contes juganers\nPublicat el 8 juny 2022 per mestres d' educació infantil\nEl 7 de juny hem fet un taller a la biblioteca en què a través de la imaginació i creativitat , hem confeccionat uns contes meravellosos.\nNimfes i tritons, els Déus de les aigües\nPublicat el 27 maig 2022 per mestres d' educació infantil\nAquesta setmana hem realitzat un taller i sortida, organitzat pel Fundesplai, que ens ha permès observar, investigar, experimentar i gaudir de l’entorn més proper.\nEns hem convertit en experts/es exploradors/es del riu.\nTALLER: “SALVEM EL FUTUR AMB FRUITES, HORTALISSES I LLET”\nPublicat el 28 abril 2022 per ANA MARIA VILLATORO HERRERO\nDins del projecte Gust per la salut del departament d’acció climàtica, alimentació i agenda rural, els nens i nenes de tercer, hem realitzat un taller molt interessant.\nHem iniciat la sessió amb un vídeo que ens plantejava una qüestió: l’alimentació i el nostre futur.\nHem degustat diversos làctics, fruites i hortalisses, analitzant aspectes com la textura, el color, forma, gust,… Tot seguit, en grups, reflexionem sobre el consum que en fem tant pel que fa als productes de temporada i de proximitat.\nProp de 600 alumnes de primària de les escoles de la Garrotxa vam omplir el recinte firal d’Olot en una jornada per redescobrir els jocs tradicionals i potenciar l’intercanvi cultural.\nUna bona forma d’aprendre tot jugant!\nPublicat el 7 abril 2022 per ANA MARIA VILLATORO HERRERO\nMenjar fruita és molt saludable!!!\nAquest dimecres dia 6 d’abril hem realitzat una sortida dins de la setmana de l’any de… Fem Salut al gorg de La Plana. Aquesta activitat estava organitzada per l’IME.\nTEIXIM AMB LES MANS, LETTERING, FEM MANDALES\nEl passat dimarts dia 5 d’abril dins les activitats de la setmana de l’any de… Fem Salut vam realitzar tres tallers. Vam poder teixir amb les mans, vam fer mandales i vam iniciar-nos en el món del lettering.\nPublicat el 10 març 2022 per ANA MARIA VILLATORO HERRERO\nAprofitant que estem en l’Any de la Salut, el Pla Català de l’Esport ens ha permès de gaudir d’un matí ple de jocs i de consignes saludables.\nPublicat el 1 març 2022 per mestres d' educació infantil\nUna sortida fantàstica.\nPublicat el 15 febrer 2022 per ANA MARIA VILLATORO HERRERO\nEl 10 de febrer vam fer una sortida a Girona en la que vam gaudir de l’obra de teatre “Mon petit souvenir” de la companyia La Bleda a la sala La Planeta. També vam aprofitar per fer un joc de descoberta de l’art urbà gironí en forma de gimcana.\nVa ser una bona vivència.\nTEATRE SIGUES TU\nPublicat el 9 febrer 2022 per ANA MARIA VILLATORO HERRERO\nEl 8 de febrer hem gaudit d’una proposta de teatre adreçat als/les alumnes de tercer, per part de l’equip del Sigues tu: un programa basat en les habilitats de la vida, que ens permeten fer un acompanyament als nens i nenes, donant especial èmfasi als valors.\nA través de diverses històries , ens han fet reflexionar sobre els estereotips, la pròpia identitat i el respecte vers les decisions personals.\nPublicat el 9 desembre 2021 per ANA MARIA VILLATORO HERRERO\nAquestes setmanes hem treballat el text instructiu. Hem aprofitat unes receptes de cuina que han preparat els alumnes per fer expressió oral en castellà. L’experiència ha estat un èxit.\nVídeo tercer A\nVídeo tercer B\nSortida a Sant Joan les Fonts i Castellfollit de la Roca\nPublicat el 19 novembre 2021 per ANA MARIA VILLATORO HERRERO\nDijous 18 de novembre vam fer una sortida amb les nenes i nens de Cicle Mitjà, organitzat pel Camp d’Aprenentatge.\nVam visitar i estudiar les colades de lava de Sant Joan les Fonts i la cinglera de basalt de Castellfollit de la Roca.\nObservant l’entorn i fent un treball de camp amb material específic, una vegada més vam poder gaudir de la natura tot aprenent conceptes i curiositats de medi.\nEls agents rurals a tercer\nPublicat el 10 novembre 2021 per ANA MARIA VILLATORO HERRERO\nEl 4 de novembre els agents rurals van venir a fer-nos un taller per explicar-nos les diferents tasques que realitzen i, alhora, conscienciar-nos de la importància de la nostra relació amb l’entorn proper.\nEns han fet reflexionar sobre l’impacte dels nostres actes vers el medi.\nLa valoració és molt positiva i els nens i nenes han participat molt activament amb les seves aportacions.\nL'hora del codi 3r\nL'hora del codi 4rt


COMITÈ DE SEGURETAT I SALUT LABORAL 18-12-2017 | USPAC - mossos d'esquadra\nCOMITÈ DE SEGURETAT I SALUT LABORAL 18-12-2017\nInici / COMITÈ DE SEGURETAT I SALUT LABORAL 18-12-2017\nEnviat per editor el Dj, 28/12/2017 - 12:36\nEl passat dia 18-12-2017 es va celebrar el Comitè de Seguretat i Salut Laboral de Mossos d’Esquadra, on es van tractar els següents temes:\n1. La USPAC va demanar sobre la “tardança” del temps de resposta per donar cita als Moss@s que es posen en contacte amb aquest servei. Ens responen que tarden entre 4 o 5 setmanes a respondre el correu i citar a la persona interessada. Si teniu que presentar una adaptació al lloc de treball, segona activitat o una pròrroga d’alguna de les dues, demaneu cita amb antelació a consulta@gencat.cat\n2. Protocol trasllats penitenciaris a centres mèdics. A l’últim Comitè de SSL ja vam demanar per aquest protocol, sembla ser que encara està en vies de preparació. Exigim que s’informi als Moss@s actuants sobre la salut del presoner i en cas que sigui de caire contagiós que el trasllat es faci amb un vehicle medicalitzat. Si us plau, vetllin per la nostra Salut i la de les nostres famílies!!!\n3. Avaluació de Riscos dels Moss@s de trànsit. Ens comuniquen que s’ha retardat aquesta avaluació i en un mes estarà llesta.\n4. Dades sobre l’absentisme laboral al nostres cos. L’administració ens va presentar certes dades sobre l’absentisme, dades que la USPAC no hi està d’acord de la seva distribució, ja que demanem que es faci la separació dels horaris on els Moss@s fan torns i nits, dels que no en fan, tant pel trastorn que això provoca com pels accidents que es produeixen. Considerem que són més elevats a l’horari a torns.\n5. Protocol activació Serveis Psicològics . Després de trobar-nos aquests últims mesos amb actuacions que poden provocar trastorns d’estrès posttraumàtic i altres, la USPAC va demanar un telèfon d’atenció psicològica a disposició dels Moss@s, ja que a la intranet està publicat un fixe amb horari partit de dilluns a divendres i divendres només pel matí. La sorprenent resposta va ser que no s’havien adonat que no sortia publicat un telèfon mòbil a la intranet, el número és 627 480 692 (atenció 24h)\n6. Adaptacions de distribució del pes al cinturó. A petició d’USPAC se’ns informa que en les pròximes setmanes, es dotarà a mode de prova als Moss@s que tenen pendent una adaptació de repartiment del pes del cinturó, d’uns tirants que es col·locaran a les esquenes i aguantaran el pes del cinturó. Estarem pendents d’aquest sistema i si resulta una bona solució per als companys que ho necessiten.\nUniformitat i material de dotació\n7. Comissió de materials. El passat CSSL de juny es va donar l’OK a la creació de la Comissió de materials al CME, per a que els sindicats participin en l’elecció dels materials amb els que es dotin als agents. Després de sis mesos, l’administració proposa reunions trimestrals, sense dir data ni funcionament d’aquesta taula de materials. Podem proposar ja un dia d’inici ?? Que poquet els interessa que participem els Moss@s en aquests assumptes, que tanta importància tenen per tots nosaltres.\n8. Jaquetes de paisà. De cara a l’any vinent es dotarà als efectius de paisà d’una jaqueta operativa, i en qüestió de segons ens permetrà identificar-nos com a Policies.\n9. Jaquetes per l’ARRO. Després d’haver fet algunes proves, l’any vinent es lliurar, a les ARRO, una jaqueta operativa de bones prestacions.\n10. Sala Regional de Tarragona. Ens informen que, actualment, la Sala Regional de Tarragona no presenta cap deficiència i que fa poques setmanes es van arreglar les llums de la Sala, posant-los als establerts per norma. Tant la climatització com la distribució dels espais ens comuniquen que és correcta.\n11. Comissaria Vilafranca del Penedès. Ens comuniquen que s’ha resolt el problema, i diuen que van trobar que la climatització no funcionava perquè les claus de pas havien sigut “manipulades”. El problema ja està solucionat, (en cas que no sigui així envieu un correu electrònic a uspac.cssl@gmail.com )\n12. Centre Penitenciari Ponent. La USPAC va denunciar de la manca de cadires adaptades als llocs de control on es troben Moss@s treballant, a l’igual que algunes mancances als accessos de les instal·lacions. Ens contesten que adrecem un escrit a Recursos Humans que es posarà solució al tema cadires. En quant a les instal·lacions, ho traspassaran al gerent del centre penitenciari, competent en aquesta matèria.\n13. Comissaria de Portbou. La USPAC ha fet constar en diversos CSSL, que aquesta dependència necessita una actualització, amb immediatesa, ja que no està preparada per a garantir un bon servei en aquesta destinació. L’Ajuntament és el gestor i propietari. En aquest cas, i a petició d’USPAC, se’ns informa d’una sèrie de millores que no creiem estiguin a l’alçada de les expectatives per una destinació tan important per la seva situació geogràfica.\n14. Comissaria Vilanova i la Geltrú. Després de petició expressa d’USPAC, s’ha arreglat el sistema de ventilació de la zona de custòdia.


El femení del CN Terrassa s'imposa 10-8 al CSS Verona en el debut a l'Eurolliga\nEl femení del CN Terrassa s’imposa 10-8 al CSS Verona en el debut a l’Eurolliga\nToni BernabéData: 19/11/21\nL’equip femení del waterpolo del CN Terrassa ha debutat aquest divendres al vespre amb victòria en la seva històrica particiació a l’Eurolliga. Les de Xavi Pérez s’han imposat per 10 a 8 al CSS Verona en un partit molt ajustat en el marcador en tot moment. Les egarenques, que estan en el grup A de la competició, tornen a jugar dissabte a les 9 del matí, en aquesta ocasió contra el sempre complicat Dynamo Uralocka rus. També dissabte, però a les 18:45h, nou compromís per a les de Pérez, que tindran més opcions de guanyar davant de l’ASA Tel Aviv israelià. Diumenge (10.45h), l’equip tancarà la seva participació amb les amfitriones, el NC Glyfada.\nPrimeres valoracions de Xavi Pérez i Bea Ortiz:\n[Font vídeos: Jaume Vidal – CN Terrassa]\nTot i la inexperiència de gran part de les jugadores, n’hi ha que sumen molts partits a Europa i ja saben que es guanyar aquest títol. Olga Domènech, Bea Ortiz, Pili Peña i Paula Leitón han d’aportar dosis de veterania a l’equip.\nLa crisi sanitària per la Covid-19 va apartar el CN Terrassa de debutar a Europa la temporada passada. Toca ara ratificar la progressió que ha fet l’equip els darrers tres anys, tornant amb el bitllet cap a la segona fase.\nTags: cn terrassaEurolligawaterpolo\nArrenca la Setmana Flamenca a Terrassa


Cinc detinguts per robar en vaixells de Sant Carles de la Ràpita\nRobaven a diverses localitats del Montsià i havien fet d'aquesta activitat el seu 'modus vivendi'\nMARTA CATALÀ BARCELONA Actualitzada el 17/05/2011 11:59\nEls cinc detinguts eren coneguts com la banda de l'estació i suposadament es dedicaven a robar principalment material electrònic en vaixells i immobles. Segons els Mossos, era el seu modus vivendi i podrien haver comès un total de deu robatoris amb força.\nDes del 12 d'abril els detinguts haurien comès quatre robatoris amb força en vaixells amarrats al port de Sant Carles de la Ràpita, dos robatoris amb força en vaixells amarrats al port de la confraria de pescadors d'Alcanar, tres robatoris amb força en domicilis de la Sènia i Sant Carles de la Ràpita i un robatori amb força en el Punt Jove de la Sènia.\nEls detinguts, que acostumaven a cometre els robatoris de nit, robaven, principalment, tots aquells aparells d'electrònica que estaven al seu abast. Un cop disposaven d'aquest material el venien a un preu molt inferior al que tenia a les botigues especialitzades.\nEl grup desarticulat era conegut com la banda de l'estació, ja que els seus integrants acostumaven a reunir-se a l'estació de tren d'Ulldecona.\nSegons els Mossos, "gràcies a les ràpides gestions dels agents" una gran part d'aquest material ha pogut ser recuperat i lliurat als seus propietaris legítims.


Hotel Manakos Palaiochori Grècia - Ofertes d'hotels amb els MILLORS DESCOMPTES EN LÍNIA Atenció al Client\nHotel ManakosKastania Kalampakas, Palaiochori, Palaiochori, Grècia, 42036 - Veure al mapaNotable7,8Basada en 13 comentarisHotel ManakosVeure més fotosVeure més fotosVeure més fotosVeure més fotosVeure més fotosMolt bona ubicació 8,1Veure el mapaVeure totes les 50 fotos8,1UbicacióParticularitats que li encantaranWi-Fi gratuït en totes les habitacionsbalcó/terrassabarjardí\nOpcions d'habitacióVeure les fotosHabitació Econòmica Doble (Economy Double Room)...14 m2plat de dutxaFixa les dates per veure preusVeure les fotosApartament d'Una Habitació (One-Bedroom Apartment)...24 m2plat de dutxaFixa les dates per veure preusVeure les fotosApartament de Dues Habitacions (Two-Bedroom Apartment)...50 m2plat de dutxaFixa les dates per veure preusVeure les fotosHabitació Econòmica Triple (Economy Triple Room)...18 m2plat de dutxaFixa les dates per veure preusVeure les fotosHabitació Econòmica Triple (Economy Triple Room)...18 m2plat de dutxaFixa les dates per veure preusVeure les fotosApartament d'Una Habitació (One-Bedroom Apartment)...24 m2plat de dutxaFixa les dates per veure preusVeure les fotosHabitació Econòmica Doble (Economy Double Room)...14 m2plat de dutxaFixa les dates per veure preusVeure les fotosApartament de Dues Habitacions (Two-Bedroom Apartment)...50 m2plat de dutxaFixa les dates per veure preus\nSobre l'allotjamentDescripcióPer als viatgers què vulguin captar les imatges i els sons de Palaiochori, Hotel Manakos és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Hotel Manakos ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha habitació familiar, instal.lacions de barbacoa, restaurant, servei de bugaderia, bar. L'ambient de Hotel Manakos es reflexa en cada habitació. calefacció, balcó/terrassa, aparell de televisió, nevera, plat de dutxa són només algunes de les comoditats a la vostra disposició. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com piscina exterior, parc infantil, jardí, sala de jocs. Si buscau un allotjament còmode i adequat a Palaiochori, faci de Hotel Manakos la vostra llar.Mostrar mésCaracterístiquesAccés a InternetWi-Fi gratuït en totes les habitacions Fitnes i recreaciósala de jocs Coses a fer, maneres de relaxar-sejardípiscina [exterior] Àpats, begudes i refrigeribarinstal.lacions de barbacoaRestaurantsServeis i comoditatsservei de bugaderiazona de fumadors Per als nenshabitació familiarParc Accéss'admeten animals de companyia Disponible a totes les habitacionsaparell de televisiócalefaccióneverabalcó/terrassaempolles d'aigua de cortesiaplat de dutxaIdiomes ParlatsGrec Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantPlease note that for months June, July and August, there is public bus service to/from Kalabaka on Fridays. Comentaris recents de clients\nAllotjaments a Palaiochori


Projeccions d’AR(curt)MENTS de l’Institut Icària – Cine Àgora\nEl passat 6 de març, l’alumnat de 4t d’ESO de l’Institut Icària va presentar la seva programació “AR(curt)MENTS” a la Biblioteca Xavier Benguerel, especialitzada en cinema.\nEl públic, un grup de 50 nens i nenes de 5è de Primària de l’Escola Bogatell, van poder veure i comentar dos curts especialment triats per a ells i elles: “L’equip petit” de Dani Resines i Roger Gómez i “Vestido nuevo” de Sergi Pérez.\nDurant tota la sessió, el públic va poder reflexionar i dialogar sobre les qüestions que els curts els proposaven, acompanyats per la dinamització de l’alumnat de Cine Àgora.\nAmb “Vestido nuevo” es va debatre sobre els estereotips i els rols de gènere, la pròpia identitat i els gustos, el desig d’expressar-se lliurement, etc. Mentre que amb l'”Equip petit” va obrir una conversa al voltant de la competitivitat en els esports, els valors que es poden transmetre a través dels jocs en equip, la importància de guanyar o perdre, la diversió i l’esforç, entre d’altres.\nEn aquest darrer cas, l’alumnat havia convidat Roger Gómez i Dani Resines (directors) i Cristina Sánchez (productora).\nGràcies a la seva participació, el públic va poder descobrir d’on va sortir la idea del curt, fer-los preguntes i compartir amb ells anècdotes i opinions sobre els valors de l’esport.


RECOMANACIÓ EXPRÉS: DelaCrem - Menjat Barcelona | Descobrim la gastronomia barcelonina\nInicio > Restaurant > RECOMANACIÓ EXPRÉS: DelaCrem\nAhir vam provar el considerats millors gelats de Barcelona segons la revista Time Out Barcelona!\nArriba el dimecres i ben ràpid us farem una recomanació exprés! Avui toca parlar de la gelateria DelaCrem. Llegint un article de Time Out Barcelona vam veure que ens quedava molt a prop d’on estudiem rus; així que ahir vam decidir anar cap allí abans d’hora, prendre’ns el primer gelat de la temporada i, de pas, donar-nos una dolça alegria.\nEl Carrer Enric Granados m’agrada molt, ja que és un carrer semi-peatonal que té molt d’encant; a més, hi ha una concentració de locals molt cuidats, sempre trobes algun lloc on menjar a gust!\nA DelaCrem podreu trobar gelats artesanals, naturals i aptes per celíacs. Nosaltres en vam demanar una terrina de coco i zabaionei una altra de xocolata negre i mango. Eren molt cremosos i els gustos excel·lents, el de mango semblava fruita fresca!, quina llàstima que de no poder-hi estar-hi més estona:(\nNo us donem enveja veient aquestes fotografies? ;P\nA l’article de Time Out Barcelona també esmenten que hi fan un excel·lent cafè, que tenen una gran varietat de té i que la seva selecció de bakery és magnífica. Recomanant els gelats van encertar, així que anirem provant la resta!\nNo us entren ganes de visitar-los? Doncs els podreu trobar al Carrer d’Enric Granados 15 de Barcelona, a la cantonada amb Consell de Cent.\nBarcelona berenar els millors gelats gelats gelats naturals refrescant\nPublicación AnteriorTarragona Wine Restaurant al Degvsta\nPublicación SiguienteBarcelona Beer Festival 2014


Todos los libros del autor Feret Fleury Madeleine Hullot Guiot Marushka\nFeret Fleury Madeleine Hullot Guiot Marushka\n7 títulos para "Feret Fleury Madeleine Hullot Guiot Marushka"\nDivendres, a Vilamort, és nit de jocs làser. Tots et consideren el setciències del curs, encara que amb una pistola làser a la mà ets imbatible! I els teus companys de classe, que sovint es burlen de tu, ni s'ho imaginen... Però, en pocs segons, la nit es torna estranya. Els llums s'apaguen. Un c...\nDivendres, a Vilamort, és nit de jocs làser. Tots et consideren el setciències del curs, encara que...\nBARCANOVA / 978-84-489-4943-3


Benicarló prepara el Pla municipal per a la igualtat entre dones i homes | Notícies Dígitals\n09/11/2017 09/11/2017 benicarlo, igualtat, pla municipal\nInformació i Foto; http://www.ajuntamentdebenicarlo.org\nL’Ajuntament de Benicarló, a través de l’Àrea de Benestar Social, està treballant en l’elaboració del Pla municipal per a la igualtat entre dones i homes, un document que servirà com a full de ruta per tal d’assolir la igualtat d’oportunitats, la no discriminació per raó de sexe i la conciliació.\nEntre d’altres, el pla incorpora mesures per a fomentar els canvis d’actituds en la població i per a assegurar les possibilitats de les dones en l’accés a l’ocupació i promoció en condicions d’igualtat. A més, promourà la formació en igualtat entre dones i homes als centres escolars i proposarà una organització de la ciutat que afavorisca una major qualitat de vida per a les dones i homes en funció de les seues condicions i necessitats. Finalment, el pla apostarà per incrementar la presència i participació de les dones en la vida ciutadana, per fomentar l’apoderament, tenint en compte la seua diversitat.\nLa regidora de Benestar Social, Marta Escudero, s’ha mostrat orgullosa d’aquesta fita perquè, com ha reconegut, «és la primera vegada que l’Ajuntament disposa d’un pla d’igualtat». Escudero ha declarat que «l’Ajuntament vol que la promoció de la igualtat entre dones i homes constituïsca un eix vertebral de les polítiques municipals» i ha subratllat la participació de la ciutadania en el document final. «Volem un pla obert en el qual la participació ciutadana siga un pas més per a l’elaboració del document». «És la millor manera per a què el pla tinga un acolliment real i siga sentit com a propi per part de la ciutadania».\n← Hui s’ha inaugurat la cinquena edició de la fira valenciana de la musica Trovam-Pro Weekend a l’Auditori de Castelló\nLa Conselleria confirma que la renovació de l’IES Jaume I de Borriana és una de les prioritats del Pla “Edificant” →


Appartement Bürgerbräu Hermagor Àustria - Ofertes d'hotels amb els MILLORS DESCOMPTES EN LÍNIA\nSi el que està buscant és per un hotel ben situat a Hermagor, no busqui més enllà de Appartement Bürgerbräu. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Appartement Bürgerbräu, l'excelent servei i instal.lacions superiors faran de la vostra estada una experiència inoblidable. Per a la comoditat i comfort dels seus clients, l'hotel ofereix habitació familiar, ascensor, bar, saló, servei de llançadora.\nL'ambient de Appartement Bürgerbräu es reflexa en cada habitació. calefacció, escriptori, balcó/terrassa, aparell de televisió, aparell de televisió LCD/pantalla de plasma són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Appartement Bürgerbräu és una elecció inteligents per a viatgers a Hermagor, i ofereix una estada relaxant i sense molèsties.


Esport i emergència climàtica: la nova revista de la Fosbury | Fosbury\nFosbury » Fosbudiary » Esport i emergència climàtica: la nova revista de la Fosbury La Fosbury #39 fixa la mirada en el paper que juga l'esport davant el canvi climàtic\nEl 2021 acaba amb una nova revista en paper de 132 pàgines de la Fosbury.\nL’esport davant l’emergència climàtica. Aquest és el tema central que mou la revista Fosbury #39 que acaba de sortir d’impremta i que posa el focus en un dels fenòmens més rellevants per a la societat del segle XXI, al nostre país i arreu del món. Amb el títol “Esport (in)sostenible” la revista procura fixar la responsabilitat del món de l’esport envers la sostenibilitat en un exercici necessàriament incòmode però que alhora convida a la reflexió col·lectiva sobre el rol que poden jugar esportistes, clubs, esdeveniments i institucions d’ara en endavant.\nAmb un format quasi de monogràfic, la Fosbury 39 destina les primeres pàgines a comprendre el fenomen d’emergència climàtica que vivim amb una entrevista a l’ambientòloga i especialista en canvi climàtic Anna Pérez, amb un glossari de conceptes i amb la firma destacada de Víctor González Clota, periodista responsable del programa “La Caldera”.\nLa revista Fosbury #39 ja és a la venda. La podeu comprar en aquest enllaç i us l’enviem a casa.\nMés endavant ens preguntem si l’esport també és culpable, quina importància té el “greenwashing” impulsat des del capitalisme verd i quina petjada tenen els Jocs Olímpics. L’olimpisme, de fet, és força rellevant a la Fosbury #39 atès que un dels temes que procurem analitzar al detall és la proposta de candidatura sorgida al nostre país per als Jocs de 2030 i el dilema que planteja en relació a la seva sostenibilitat.\nLa revista compta amb una entrevista central a Araceli Segarra, esportista i activista contra el canvi climàtic, i també destina un bon grapat de pàgines a difondre les bones pràctiques ja existents i a analitzar alguns conflictes vinculats als ports esportius, al món del motor o al golf.\nCom és habitual, la part final de la revista serveix per oferir altres mirades més enllà del monogràfic. En aquesta ocasió, el Tercer Temps ens permet fer una mirada prèvia als Jocs de Pequín de 2022, a l’experiència d’esport adaptat del club Jeroni de Moragas i a la bona feina que fa el Centre d’Estudis en Esport i Activitat Física des de Vic.\nCanvi ClimàticDestacatFosburyFosbury 39Les NotesMedi AmbientRevista


Tret de sortida a la 10a edició del FIC-CAT | EL CINÈFIL\nTret de sortida a la 10a edició del FIC-CAT\nCine CatalàFestivals i activitats 4 de juny de 2017 Redacció 0\nLa pel·lícula 'Pàtria' ha inaugurat el certamen que compta amb més de 60 produccions\nUna setmana de cinema en llengua catalana i amb tots els protagonistes dalt de l’escenari. Aquesta és la recepta del FIC-CAT, l’únic festival de cinema que aplega produccions d’arreu fetes amb llengua catalana. Aquest dilluns 6 de juny es va inaugurar el festival amb la projecció de la pel·lícula Pàtria que va presentar el seu director i tot l’equip de la producció.\nPàtria dirigida per Joan Frank Charansonnet, va ser descrita pel seu màxim responsable com un film fet amb especialistes en reacreació història que amaga metàfores sobre la situació política actual amb una història, però, despolititzada i basada en una llegenda pròpia. El cineasta va explicar les dificultats de tirar endavant un projecte com Pàtria sense obtenir cap tipus de subvenció pública i, per tant, amb un pressupost reduït. Segons ell “no hem fet un Braveheart a al catalana però sí hem aconseguit traslladar a la pantalla aquell esperit”. El film era un somni pendent de realitzar del director i l’ha comparat al FIC-CAT “també és heroic i èpic”. Per la seva banda, l’actor Miquel Sitjar ha dit que el cinema català, i en concret Pàtria, “és com una escudella catalana, amb ingredients senzills però bons i de la terra”.\nEl director del Festival Antonio Barrero va comparar el llarg camí del FIC-CAT amb l’èpica de Pàtria i va encoratjar la ciutadania a venir a Roda de Berà a donar suport al nostre cinema. Barrero ha reivindicat el tret característic del certamen, “ja que és l’únic festival de Catalunya que només parla català”. Barrero ha recordat que els i les Guionistes són els protagonistes d’aquesta edició, i que “l’objectiu és debatre i fer visible la situació actual en que es troba aquest col·lectiu de creadors i creadores”. En aquest país la major part dels directors i directores es fan el seu propi guió o acaben adaptant guions d’altres o provinents del teatre. Tot i així, tenim guionistes veterans que han fet obres destacades; en alguns casos molt bones, però desconegudes. Aquest serà, doncs, l’objeciu sobre el que faran pivotar totes les accions i activitats que complementaran les projeccions del Festival: debatre i fer visible la situació actual en que es troba aquest col·lectiu de creadors i creadores. També contrastaran les opcions que ofereix treballar amb guions propis o guions adaptats i intentaran contribuir a reduir la notable desigualtat de gènere existent en l’àmbit de l’escriptura cinematogràfica, donant visibilitat a destacades guionistes del cinema català.\nA la presentació del FIC-CAT a Barcelona, el director de TV3 Vicent Sanchis va refermar el compromís de la televisió pública amb el festival en particular i amb el cinema català en general. De fet, quatre produccions amb participació de TV3 estan incloses a la competició del FICCAT: Estiu 1993, Incerta glòria, La propera pell i Mil coses que faria per tu. El dimarts 6 de juny, també s’estrenarà de la coproducció de ficció Casals, la força d’un silenci, dirigida per Manuel Huerga.\nUna altra de les novetats que s’han desvetllat és el fet que la cloenda serà conduïda per l’actor i director Toni Albà, que ja es va encarregar de la gala de la primera edició del Festival i ho tornarà a fer en aquesta ocasió amb motiu del desè aniversari.\nMolt i molt de cine\nEl FIC-CAT ha seleccionat 61 produccions: 6 llargmetratges, 17 curtmetratges, 9 documentals, 11 videoclips i 18 produccions de centres educatius. A aquestes caldrà sumar-hi totes les produccions de la categoria JOVE 48 HORES, per a la qual les inscripcions són obertes fins el 18 de maig. En total s’han programat un total de 21 sessions de cinema.\nTotes les projeccions tindran lloc al Teatre del Casino Municipal (plaça dels Pins, 6) i seran gratuïtes. Per les inauguracions (els dies 5 i 6) i per la cloenda (11 de juny) caldrà invitació, que es podrà adquirir a través de la plataforma Ticketea (fins exhaurir localitats).\nLa guionista i directora Rosa Vergés és la persona a la qual el festival retrà homenatge en aquesta edició, dedicada als i a les guionistes. Nascuda a Barcelona l’any 1955 és una de les realitzadores amb més llarga i densa trajectòria del país. Entre els seus treballs destaquen Boom Boom (1990), amb el qual va obtenir el Premi Goya a la millor Opera Prima (1991) el Premi Sant Jordi i el Fotogrames de Plata; Souvenir (1994) o Tic Tac (1997). I si l’homenatges és un luxe espereu a veure el jurat Els membres que formen part del Jurat de la Selecció Oficial són les actrius Montserrat Carulla -presidenta d’honor- i Ivana Miño; els directors Carles Torras i Marcel Barrena; el productors Paco Escribano i Míriam Porté; i el músic Joan Reig.\nEntre les moltes activitats complementàries dissabte 10 de juny hi haurà la taula rodona Perspectiva de gènere amb CIMA Catalunya, associació de Dones Cineastes i de Mitjans Audiovisuals. La xerrada estarà moderada per la directora Judith Colell, i, entre d’altres, es comptarà amb la presència d’Isa Campo i Aina Clotet. L’endemà tindrà lloc el Vermut-tertúlia: Guió original vs guió adaptat on el crític cinematogràfic Àlex Gorina, la guionista i realitzadora Rosa Vergés i el guionista i director Joaquim Oristrell debatran sobre la feina dels guionistes i els avantatges i inconvenients de treballar amb guions propis, per encàrrec o d’adaptacions literàries o teatrals.\nUn any més seguirà la col·laboració amb el Festival Internacional de Cinema Fantàstic de Catalunya de amb la secció Pantalla Sitges. Àngel Sala, director del certàmen, serà present a Roda de Berà per presentar l’espai i la pel·lícula La propera pell, d’Isaki Lacuesta i Isa Campo. L’acte tindrà lloc el dijous 8 de juny a les 10 de la nit.


Manifest dels Perses - Viquipèdia, l'enciclopèdia lliure\nPortada del quadern editat amb l'anomentat Manifest dels Perses\n12 abril 1814\nEl manifest pren el nom d'una cita del mateix document en la qual fa referència al costum dels antics perses de gaudir de cinc dies d'anarquia després de la mort del rei. Els signants identifiquen aquesta anarquia amb el període de liberalisme imperant. El document equipara la Constitució de 1812 amb l'obra de la Revolució Francesa i demana la restauració dels estaments tradicionals de l'Antic Règim.\nEl document va servir de base al rei per decretar el 4 de maig el restabliment de l'absolutisme.\nEl Manifest està digitalitzat a la Biblioteca Digital Hispánica\nObtingut de «https://ca.wikipedia.org/w/index.php?title=Manifest_dels_Perses&oldid=29070515»\nLa pàgina va ser modificada per darrera vegada el 1 gen 2022 a les 21:53.